

VLADA REPUBLIKE HRVATSKE

Zagreb, 29. listopada 2020.

|  |  |
| --- | --- |
| **Predlagatelj:** | Ministarstvo mora, prometa i infrastrukture |
| **Predmet:** | Prijedlog odluke o poništenju postupka davanja koncesije na pomorskom dobru u svrhu izgradnje i gospodarskog korištenja luke posebne namjene – industrijske luke Urinj i izgradnje i gospodarskog korištenja pomorskog dobra izvan lučkog područja u k.o. Kostrena Barbara |

**Prijedlog**

Na temelju članka 38. stavka 1. točke 3. i stavka 2. Zakona o koncesijama (Narodne novine, broj: 69/17) Vlada Republike Hrvatske je na sjednici održanoj \_\_\_\_\_\_\_\_\_\_\_ 2020. godine donijela

**O D L U K U**

**o poništenju postupka davanja koncesije na pomorskom dobru u svrhu izgradnje**

**i gospodarskog korištenja luke posebne namjene – industrijske luke Urinj**

**i izgradnje i gospodarskog korištenja pomorskog dobra izvan**

**lučkog područja u k.o. Kostrena Barbara**

**I.**

Poništava se postupak davanja koncesije na pomorskom dobru u svrhu izgradnje i gospodarskog korištenja luke posebne namjene – industrijske luke Urinj i izgradnje i gospodarskog korištenja pomorskog dobra izvan lučkog područja u k.o. Kostrena Barbara, pokrenut dana 12. svibnja 2020. objavom Obavijesti o namjeri davanja koncesije u Elektroničkom oglasniku javne nabave broj: 2020/S 01K-0018194, budući da nakon odbijanja ponude u postupku davanja koncesije nije preostala nijedna uredna ponuda.

**II.**

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Rijeci, u roku 30 dana od dana objave ove Odluke u Elektroničkom oglasniku javne nabave. Tužba ne odgađa izvršenje ove Odluke.

**III.**

Zadužuje se Ministarstvo mora, prometa i infrastrukture da, u ime Vlade Republike Hrvatske, dostavi ovu Odluku ponuditelju zajedno sa preslikom Zapisnika sa otvaranja ponuda pristiglih temeljem javnog prikupljanja ponuda za dodjelu koncesije na pomorskom dobru u svrhu izgradnje i gospodarskog korištenja luke posebne namjene – industrijske luke Urinj i izgradnje i gospodarskog korištenja pomorskog dobra izvan lučkog područja u k.o. Kostrena Barbara te Nalaza i mišljenja Stručnog tijela za ocjenu ponuda za koncesije na pomorskom dobru.

**IV.**

Ova Odluka stupa na snagu danom donošenja, a objavit će se u Elektroničkom oglasniku javne nabave.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

U postupku javnog prikupljanja ponuda provedenog po Obavijesti o namjeri davanja koncesije na pomorskom dobru u svrhu izgradnje i gospodarskog korištenja luke posebne namjene – industrijske luke Urinj i izgradnje i gospodarskog korištenja pomorskog dobra izvan lučkog područja u k.o. Kostrena Barbara (Elektronički oglasnik javne nabave, broj objave: 2020/S 01K-0018194, od dana 12. svibnja 2020. godine), zaprimljena je jedna ponuda.

Javno otvaranje pristigle ponude održano je dana 15. lipnja 2020. godine, s početkom u 14:00 sati u prostorijama Ministarstva mora, prometa i infrastrukture, o čemu je sastavljen Zapisnik sa otvaranja ponuda.

Sukladno Nalazu i mišljenje Stručnog tijela za ocjenu ponuda za koncesije na pomorskom dobru od dana 8. srpnja 2020. godine, jedina zaprimljena ponuda nije dostavljena u skladu s Obavijesti Vlade Republike Hrvatske o namjeri davanja koncesije na predmetnom pomorskom dobru i Dokumentacijom za nadmetanje objavljenoj u Elektroničkom oglasniku javne nabave te se samim tim ponuditelj smatra nesposobnim i njegova ponuda se smatra neprihvatljivom.

Kako nakon odbijanja navedene ponude u postupku davanja koncesije nije preostala nijedna uredna ponuda, Ministarstvo mora, prometa i infrastrukture je sukladno članku 38. stavku 1. točki 3. i stavku 2. Zakona o koncesijama, izradilo Prijedlog odluke o poništenju postupka davanja koncesije na pomorskom dobru u svrhu izgradnje i gospodarskog korištenja luke posebne namjene – industrijske luke Urinj i izgradnje i gospodarskog korištenja pomorskog dobra izvan lučkog područja u k.o. Kostrena Barbara.